**XII. IKERVÁRI VERSÜNNEP**

**IKERVÁRRÓL AZ ORSZÁGOS DÖNTŐBE!**

**FELHÍVÁS**

**A Magyar Versmondók Egyesülete és - együttműködő partnere - az Ikervári Batthyány Lajos Művelődési Ház és Könyvtár ismét meghirdeti a**

**XXII. REGÖSÖK HÚRJÁN**

országos vers - és prózamondó versenyt.

**A „Regösök húrján" elnevezésű vers- és prózamondó verseny az általános iskolás tanulók** **legjobbjainak tehetséggondozó rendezvénye, amelyet hagyományosan magas színvonalú találkozó keretében rendezünk meg.** **Várjuk a költészetet és szépprózát szerető fiatalokat, akik a vers és a próza tolmácsolásához tehetséget éreznek, és kipróbálták magukat iskolai versenyeken.** A verseny felmenő rendszerű, az országban több helyszínen megrendezett regionális döntőkről jutnak tovább a zsűri által kiválasztottak a budapesti országos gálára. Az országos gálára várhatóan 2018. novemberében kerül sor a TEMI Fővárosi Művelődési Házban.

**A verseny és a jelentkezés feltételei:**

**1.** A versenyen a Nyugat-magyarországi régióból delegált, a korábbi eredményeik alapján kiemelkedő 10-14 éves korú vers- és prózamondók vehetnek részt.

**2.** A versenyzőknek kettő, egyenként 4 percnél rövidebb verssel vagy szépprózával kell készülniük, szabadon válogatva a magyar népköltészetből, a magyar - és a világirodalomból. Kiemelten javasoljuk, hogy a választásnál – az életkori sajátosságok szem előtt tartásával – vegyék figyelembe az évfordulós költőket, írókat. **Ebben az évben a 105 éve született Jékely Zoltánra, továbbá a kortárs irodalomra és a ma élő költők, írók alkotásaira hívjuk fel a versmondók figyelmét.**

**3.** A verseny két kategóriájának (10-12 és 13-14 évesek) legjobbjai a zsűri döntése alapján díjazásban részesülnek.

4. Nevezési díj: nincs

**5.** **Az óvodáskorú gyermekek és az alsó tagozatos iskolások részére - e rendezvény keretében - külön kategóriában és más feltételekkel tehetségkutató versmondó találkozóra kerül sor.**

A regionális döntő időpontja, **2018. április 10**. (kedd) 14:00

Helyszíne: **Ikervári Batthyány Lajos Művelődési Ház** - Ikervár, József A. u. 85. Tel:06-30/3485286

A zsűri elnöke: **Kiss László,** a Magyar Versmondók Egyesületének elnöke

**A jelentkezési lapok beküldendők:**

Ikervári Batthyány Lajos Művelődési Ház és Könyvtár – Pásti József igazgató **(06-30/348 5286)**

A jelentkezéseket (a lapok letölthetők www.ikervarkultura.hu) **2017. március 27 – ig** (kedd) várják a szervezők az ikervarmuvhaz@petecom.hu ill. igazgato.kultura@gmail.com címen.

